text: Ludoteca | Sant Bartomeu del Grau
  Una ludoteca és un equipament infantil d'oci i temps lliure,
  especialment pensat per a desenvolupar la personalitat del nen/a principalment a través del joc i la joguina. Amb aquest objectiu, la ludoteca possibilita el joc infantil amb l'oferta, tant dels materials necessaris (joguines, espais de joc oberts i tancats), com de las orientacions, ajudes i companyia que necessitin per jugar.
  La ludoteca posa a disposició de l'infant un medi ric i variat de bons jocs, joguines i elements lúdics seleccionats, que li permitin avançar, actuar y aprendre jugant.
  A través de la ludoteca, el nen/a comprèn la necessitat de compartir les joguines i la responsabilitat personal que suposa utilitzar un objecte col.lectiu. Per tant, permet al nen/a aprendre a acceptar les regles socials i, d'aquesta manera, l'ajuda a integrar-se millor.
  A més, els pares i les mares també poden participar en les activitats de la ludoteca jugant amb els seus fills/es, fent tallers,...
  La importància del joc per als nens i nenes
  Diem que el joc és important durant la infància perquè:
  El joc, com cap altra activitat, és un mitjà que proporciona plaer i diversió.
  Permet expressar els sentiments, alliberar tensions psíquiques i equilibrar les emocions. L'infant exterioritza les seves angoixes, pors i problemes interiors, així que pot actuar sobre les situacions per aprendre a superar-les.
  A través del joc, el nen/a va coneixent el seu propi cos i les seves possibilitats, desenvolupa la seva personalitat i troba un lloc dintre de la comunitat del nen/a:
  Amb el joc es desenvolupen totes les funcions psíquiques: percepció, atenció, memòria, pensament, raonament lògic, llenguatge, imaginació, expressió,... que facilitaran els aprenentatges escolars i de la vida quotidiana.
  Jugant l'infant esdevé un individu creador, desenvolupa l'enginy, la imaginació, la reflexió, la capacitat d'esforç i de relació.
  Jugant el nen/a interioritza les normes y pautes de comportament social, afavorint així el seu procés de socializació.